**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2021-07-07 Nr. TAR-78

 Posėdžio data – 2021 m. birželio 30 d.

 Pradžia – 14.00 val. (nuotoliniu būdu)

 Posėdžio pirmininkas – Aidas Kaveckis.

 Posėdžio sekretorė – Lietutė Demidova.

 7. SVARSTYTA. Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo, atlyginimo dydžio ir jo perskaičiavimo metodikos nustatymas.

 Pranešėja – V. Bubliauskienė. Pažymi, kad sprendimo projekto tikslas – patvirtinti naują Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašą (toliau – Aprašas) ir atlyginimo dydį už maitinimo paslaugą.Uždaviniai: patikslinti Aprašo nuostatas, kurios nebeatitinka esamos situacijos ir praktikos, nustatyti atlyginimo dydį už maitinimo paslaugą, kuris realiai padengtų maisto produktų ir pasikeitusio darbo užmokesčio išlaidas, patvirtinti atlyginimo dydžio už maitinimo paslaugą perskaičiavimo metodiką.

 V. Bubliauskienė pristato skaidres ir pakomentuoja.

 V. Bubliauskienė prašo leisti pakoreguoti Aprašo 20 punktą ir jį išdėstyti taip: „20. Prašymai ir dokumentai, kurių pagrindu taikomos atlyginimo už maitinimo paslaugą „18 ir 19 punktuose nurodytos lengvatos, pateikiami įstaigos vadovui, priimant vaiką į švietimo įstaigą, išskyrus atvejus, kai švietimo įstaiga informaciją gauna iš Socialinės paramos šeimai informacinės sistemos (SPIS0. Asmens duomenys tvarkomi teisės aktų nustatyta tvarka“.

 A. Vaitkus primena, kad visada prašoma prezentacijas pateikti kartu su klausimo medžiaga.

 NUTARTA. Pritarti pateiktam sprendimo projektui (bendru sutarimu) su siūlymu - papildyti Aprašo 20 punktą ir jį išdėstyti taip: „20. Prašymai ir dokumentai, kurių pagrindu taikomos atlyginimo už maitinimo paslaugą „18 ir 19 punktuose nurodytos lengvatos, pateikiami įstaigos vadovui, priimant vaiką į švietimo įstaigą, išskyrus atvejus, kai švietimo įstaiga informaciją gauna iš Socialinės paramos šeimai informacinės sistemos (SPIS0. Asmens duomenys tvarkomi teisės aktų nustatyta tvarka“.

Posėdžio pirmininkas Aidas Kaveckis

Posėdžio sekretorė Lietutė Demidova